fi fi fi fi fi fi fi et fi fi fi fi fi fi fi fi fi et fi fi fi fi en fi fi fi fi fi fi fi fi fi fi fi fi fi fi fi fi fi fi fi fi fi en fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en en fi fi fi fi fi fi fi fi fi fi fi fi fi
Etusivu - Turun AMK:n datanhallinnan opas - Tiedonhakijan oppaat at Turku University of Applied Sciences
Näyttää siltä, että selaimesi on Internet Explorer 11 tai vanhempi. Selainta ei tueta, joten käytä muuta selainta.
Turun AMK:n datanhallinnan opas: Etusivu
Ohjeistus tutkimusmenetelmien ja -infrastruktuurien avoimuudesta
Datapohjaisen aineiston tallentaminen, dokumentointi ja hyödyntäminen
Tämä on Turun ammattikorkeakoulun datanhallinnan opas. Datanhallinnan infraa uudistetaan vuoden 2022 aikana. Opasta päivitetään uusien tietojärjestelmien ja prosessien käyttöönoton yhteydessä.
Avoimen tieteen ja tutkimuksen suhde datanhallintaan
Avoin tiede ja tutkimus pyrkii siihen, että tutkimustulokset, tutkimusdata ja tutkimuksessa käytetyt menetelmät olisivat tutkimusetiikan ja juridiikan asettamissa rajoissa kaikkien halukkaiden käytettävissä. Tavoitteena on lisätä tutkimuksen laatua, luotettavuutta ja näkyvyyttä sekä edistää tutkimuksen yhteiskunnallista vaikuttavuutta ja uusien innovaatioiden syntyä. Avoin data on yksi hyvän datanhallinnan mahdollisista lopputuloksista.
Turun ammattikorkeakoulu edistää osaltaan avointa tiedettä ja tutkimusta (open science), joka jaetaan kansallisesti neljään eri osa-alueseen:
3) avoimet datapohjaiset aineistot ja menetelmät
4) avoin oppiminen ja avoimet oppimateriaalit.
Avoimen tieteen koordinoinnista Suomessa vastaa Tieteellisten seurain valtuuskunta Opetus- ja kulttuuriministeriön rahoituksella.
Hyvä tieteellinen käytäntö ja tutkimusetiikka
Jokaisen ammattikorkeakouluyhteisön jäsenen on noudatettava aineistonhallinnassa tutkimuseettisiä ohjeita sekä huolehdittava luottamuksellisten tietojen suojaamisesta, tietoturvasta ja tietosuojasta lainsäädännön, hyvän tieteellisen käytännön sekä ammattikorkeakoulun antamien ohjeiden ja määräysten mukaisesti.
Turun ammattikorkeakoulu on sitoutunut noudattamaan Tutkimuseettisen neuvottelukunnan (TENK) ihmistieteellisten tutkimusalojen eettisiä periaatteita: https://www.tenk.fi/fi/eettinen-ennakkoarviointi-ihmistieteissä.
Tutustu Turun AMK:n Tutkimusetiikka-sivustoon Messissä.
Datapohjaisten aineistojen hallinta Turun AMK:ssa
Datapohjaisilla aineistoilla tarkoitetaan Turun ammattikorkeakoulussa henkilökunnan ja opiskelijoiden TKI-toiminnassa tuottamia digitaalisia aineistoja. Tällaisia ovat esimerkiksi mittaustulokset, tilastot, kuvat, äänitallenteet, haastattelujen litteroinnit, kyselyaineistot tai kenttätyöhavainnot.
Datanhallinnalla tarkoitetaan sitä, että data ja niihin liittyvä kuvaileva tieto (metatieto, metadata) on luotu, tallennettu ja järjestetty siten, että aineisto säilyy käyttökelpoisena ja luotettavana ja että tietosuoja ja tietoturva on varmistettu tutkimusaineiston koko elinkaaren ajan.
Avoimen TKI-toiminnan linjaukset Turun AMK:ssa
Avoimen TKI-toiminnan periaatteet Turun ammattikorkeakoulussa (pdf) on otettu käyttöön vararehtorin päätöksellä 1.1.2017 alkaen.
Avoin TKI-toiminta on osa avointa tiedettä ja tutkimusta (open science), joka sisältää koko tutkimusprosessin avoimuuden tutkimussuunnitelmasta tutkimusdataan ja tutkimustuotoksiin. Turun AMK on sitoutunut avoimen tieteen ja tutkimuksen edistämiseen allekirjoittamalla Avoimen tieteen ja tutkimuksen julistuksen 2020 – 2025 ja kansainvälisen DORA-julistuksen (San Francisco Declaration on Research Assessment).
Avointa tiedettä ja tutkimusta edistävien kannanottojen lisäksi Turun AMK:n avoimessa TKI-toiminnassa huomioidaan seuraavat kansalliset linjaukset:
Tutkimusaineistojen ja -menetelmien avoimuus (Osalinjaus 1: Tutkimusdatan avoin saatavuus)
Turun AMK:n TKI-toiminnassa syntyvien aineistojen käsittelyn periaatteet ja linjaukset kuvataan dokumentissa Tutkimusaineistonhallinnan toimintaperiaatteet Turun ammattikorkeakoulussa (pdf).
Tutkimusaineistojen elinkaari ja avoimuus
Datapohjaisen aineistoon elinkaari on pidempi kuin aineiston tuottaneen projektin elinkaari:
Aineistonhallinnan käsikirja [verkkojulkaisu]. Tampere: Yhteiskuntatieteellinen tietoarkisto [ylläpitäjä ja tuottaja].  . urn:nbn:fi:fsd:V-201504200001 (Viitattu 21.9.2020.)
Datapohjaisten aineistojen hyvä hallinta mahdollistaa niiden elinkaaren jatkumisen
uudelleen käyttönä uusissa tutkimuksissa
Aineistonhallintasuunnitelmassa kuvataan aineiston elinkaaren tapahtumia:
minkälaisia aineistoja on tarkoitus kerätä,
miten ja missä niitä käsitellään, kuvataan tallennetaan ja arkistoidaan,
Vastuullinen tutkimusaineistojen hallinta tutkimusprosessin eri vaiheissa:
Lähde: ATT-hanke (CC BY)
Datapohjaisten aineistojen vastuullinen hallinta edistää laatua
Datan vastuullinen hallinta edistää TKI-toiminnan laatua, näkyvyyttä ja saatavuutta. ​
Kun datan hyvästä hallinnasta huolehditaan, siitä hyötyvät kaikki. TKI-toiminnan avoimuus lisää sen vaikuttavuutta, tunnettuutta ja verkostoitumista sekä nopeuttaa tutkimusta, mahdollistaa toistettavuuden ja vähentää päällekkäistä työtä. On siis tärkeää tietää, millaisia dataa organisaatiossamme syntyy ja miten se on saatavissa käyttöön.
Tutkijalle datan julkaiseminen on tieteellinen meriitti. Julkaisujen tutkimusaineistoihin viittaaminen lisää tutkimustulosten laatua ja luotettavuutta. Lue lisää Tietoarkiston Aineistonhallinnan käsikirjasta lisää aineistojen jatkokäytön ja avoimen saatavuuden hyödyistä.
Hankkeen sopimusten, datapohjaisten aineistojen ja tulosten hyvä hallinta
helpottaa hankkeessa syntyvien aineistojen organisointia, säilyttämistä ja löytymistä
mahdollistaa hankkeen tulosten avoimen julkaisemisen
luo edellytykset hankkeessa kerättyjen aineistojen avaamiselle ja jatkokäytölle.
tutkija löytää omat aineistonsa
organisaatioissa tiedetään, millaisia aineistoja hankkeissa on kerätty ja miten ne saa käyttöön
TKI:n vaikuttavuus ja näkyvyys parantuvat
toistettavuus mahdollistuu, mikä lisää tutkimuksen luotettavuutta ja läpinäkyvyyttä
päällekkäinen työ vähenee ja tutkimus nopeutuu
ulkoiselle rahoittajalle raportointi helpottuu.
Mitä on avoin TKI-toiminta?
Ota yhteyttä datanhallinnan asiantuntijoihin sähköpostilla openscience@turkuamk.fi.
Avoimen tieteen kansallisen koordinaation sivusto.
Vastuullinen tiede -sivustoperhe kokoaa yhteen Avoimen tieteen koordinaation, Julkaisufoorumin, Tiedonjulkistamisen neuvottelukunnan ja Tutkimuseettinen neuvottelukunnan sivut sekä Vastuullisen tieteen artikkelit. Sivusto toteutetaan opetus- ja kulttuuriministeriön tuella.
Tutkijanarvioinnin hyvät käytännöt. Vastuullisen tutkijanarvioinnin kansallinen suositus
Vastuullisen tieteen kansallinen suositus tutkijanarvioinnista
Kaksi avointa verkkokurssia avoimeen tieteeseen.
EU Open Access Policy
Avoimen tieteen termistö Tieteen termipankissa
Turun AMK:n datanhallinnan oppaan tekemisessä on hyödynnetty soveltuvin osin seuraavia oppaita:
Seinäjoen ammattikorkeakoulun opasta Avoin TKI-toiminta: SeAMK-opas.
Haaga-Helian opasta Avoin TKI-toiminta Haaga-Heliassa
Turun AMK:n datanhallinnan oppaan käyttöoikeudet:
Tämä teos on lisensoitu Creative Commons Nimeä 4.0 Kansainvälinen -lisenssillä.
Seuraava: Datapohjaisen aineiston suunnittelu >>
Päivitetty viimeksi: Jun 23, 2022 10:54 AM